Aiden slaan sy span tot in eindstrydVreugde tussen die rysmiere. Aiden Markram het 100 lopies in die halfeindstryd van die SA20-toernooi aangeteken. Foto: Twitter via Sunrisers Eastern Cape. Dit is amptelik. Die Pretoria Capitals en die Sunrisers Eastern Cape sal sake om die SA20-titel uitspook wanneer hulle mekaar môre in die eindstryd van Suid-Afrika se mik-en-mokerreeks op die Wanderers aanvat. Die Oos-Kapenaars het gister vir die eindstryd gekwalifiseer toe hulle die Joburg Super Kings met 14 lopies in Centurion geklop het. In ŉ toernooi waar Aiden Markram se boulwerk eintlik sy kolfwerk oorskadu het, het sy kolf ongetwyfeld die praatwerk teen die Johannesburgers gedoen en hy het saam met Jordan Hermann toegesien dat sy span uiteindelik 213/5 in hul toegelate 20 boulbeurte kon aanteken. Dit was ŉ tydige herinnering van die 28-jarige speler se klas en hy het het 100 lopies vanaf slegs 58 aflewerings gemoker. As ŉ gesoute afrigter ooit na ŉ foto soek om sy kriekethandleiding te bemark, sal ŉ kiekie van Markram se dryfhoue uitstekend werk en hy het 12 grenshoue in sy pragbeurt gemoker. Sy honderdtal is juis met ŉ groot ses van Lizaad Williams se boulwerk gevier. BIG MAN, BIG OCCASION ???? Aiden Markram brings up his century with a brilliant six and then gets dismissed the following ball! #Betway #SA20 pic.twitter.com/j2OU0SCbX1 — SuperSport ???? (@SuperSportTV) February 9, 2023 Vroeër moes hy egter saam met Hermann die kastaiings uit die vuur krap nadat die Sunrisers met hul telling op 10/2 gesteier het. In antwoord op Markram se vuurwerkvertoning het die Super Kings se Reeza Hendricks (96) en Romario Shepherd (38*) hul bes gedoen, maar hulle het uiteindelik tekortgeskiet. Dit was egter ŉ wedstryd wat Temba Bavuma en Faf du Plessis so gou as moontlik sal wil vergeet. Al twee spelers is vir ŉ nulletjie uitgehaal vanaf die eerste aflewering wat hulle trotseer het. Bavuma het geen antwoord vir Williams se aggressie gehad nie, terwyl Du Plessis die bal in Hermann se hande op die grens geslaan het. "HELLO! HELLO! GOODBYE!" ????@mmbangwa on fire with the mic as always as JSK strike early! Temba Bavuma has to depart for a duck. #Betway #SA20 pic.twitter.com/fiOlOmvS3R — SuperSport ???? (@SuperSportTV) February 9, 2023 Faf du Plessis goes on the first ball ???? Magala strikes again, things just got a little harder for JSK!#Betway #SA20 pic.twitter.com/5th5Y3HOAl — SuperSport ???? (@SuperSportTV) February 9, 2023 Sunrisers Eastern Cape 213/5 in 20 boulbeurte: Aiden Markram 100, Jordan Hermann 48 en Lizaad Williams 4/36. Joburg Super Kings 199/6 in 20 boulbeurte: Reeza Hendricks 96, Romario Shepherd 38* en Roelof van der Merwe 2/23.